open-index/open-wikipedia-markdown huggingface dataset:
Heide Simonis

**Heide Simonis**  (), opphavleg **Heide Steinhardt**, var ein tysk samfunnsøkonom, forfattar og politikar for SPD. Ho var den første kvinnelege ministerpresidenten i Schleswig-Holstein, og i heile Tyskland.

## Liv og virke

Simonis vart fødd i Bonn. Ho studerte økonomi og sosiologi i Erlangen, Nürnberg og Kiel, og arbeidde deretter som lektor i tysk ved Lusaka-universitetet i Zambia i Afrika. Deretter var ho verksam ved instituttet for finans i Kiel. Ho var deretter knytt til Goethe-Institut.

Frå 1969 var ho medlem av SPD, og frå 1972-76 var ho medlem av kretsstyret i SPD-laget i Kiel. I 1971 blei ho rådsherre i rådsforsamlinga i Kiel, og 1976 blei ho vald inn i Forbundsdagen, der ho sat fram til 1988.

Etter regjeringsskiftet i Schleswig-Holstein blei ho 31. mai 1988 finansminister i Björn Engholm si delstatsregjering. Ho blei visestatsminister 10. mars 1993, og overtok som regjeringssjef 19. mai same året som første kvinne i historia.

## Kjelder


**Denne artikkelen bygger på «[[:nb:Heide Simonis|Heide Simonis]]» frå ,  den 15. oktober 2020.*
Mohamed Elyounoussi

**Mohamed Amine Elyounoussi** () er ein marokkanskfødd norsk fotballspelar som sidan 2014 har delteke i 28 landskampar for Noreg. Han er kantspelar og har vore aktiv i fem ulike fotballklubbar, størst suksess har han hatt med Molde FK og sveitsiske FC Basel.

### Klubbspel
Elyounoussi spelte 2011-13 på Sarpsborg 08. Sidan var han Molde-spelar til juli 2016, der han i 2014 var med å vinne dobbeltriumf; siger i serie og cup. Gjennom to sesongar, 2016 til -18, gjorde han teneste i FC Basel, også med Basel opplevde han dobbeltriumf i sin fyrste sesong i klubben. Sommaren 2018 vart han overført til engelske Southampton FC mot 16 millionar engelske pund. Etter ein mislukka sesong flytta han hausten 2019 over til skotske Celtic FC, der han vart ligameister i 2020.

### Landslagsspel
Elyounoussi landslagdebuterte mot Polen i Abu Dhabi i januar 2014. Han etablerte seg på landslaget fyrst i 2017. Pr oktober 2020 har han skåra 6 mål på 28 landskampar. Mellom anna vart han matchvinnar då Noreg vann 1-0 over Bulgaria i ein NL-kamp 16. oktober 2018.

Tarik Elyounoussi er syskenbarnt hans.

## Kjelder

**Denne artikkelen bygger på «[[:en:Mohamed Elyounoussi|Mohamed Elyounoussi]]» frå ,  den 15. oktober 2020.*  
 
*eu-football
Takashi Tezuka

() er ein japansk dataspeldesignar som arbeider for Nintendo. Han har hovudsakleg designa spel innan *[[Mario]]*- og *[[The Legend of Zelda]]*-seriane saman med Shigeru Miyamoto.

## Biografi
Takashi Tezuka er utdanna ved designavdelinga hjå kunstuniversitetet i Osaka (Ōsaka Geijutsu Daigaku). Han vart tilsett hjå Nintendo i april 1984 og har vore involvert i fleire av dei mest framståande dataspelseriane frå Nintendo, inkludert *[[Mario]]* og *[[The Legend of Zelda]]*. Tezuka er glad i fantasyromanar som *[[Ringdrotten]]* av J. R. R. Tolkien, og skreiv historia og manuset for *[[Dataspelet The Legend of Zelda|The Legend of Zelda]]* og *[[Zelda II: The Adventure of Link]]*. Tezuka var òg involvert i skapinga av figuren Yoshi, etter at Shigeru Miyamoto opphavleg ville at Mario skulle ri ein dinosaur i *[[Super Mario Bros. 3]]*.

## Arbeid

## Kjelder


**Denne artikkelen bygger på «[[:nb:Takashi Tezuka|Takashi Tezuka]]» frå ,  den 15. oktober 2020.*  

## Bakgrunnsstoff
Satoru Iwata

**Satoru Iwata** () var ein japansk forretningsmann, dataspelprogrammerar, dataspeldesignar og produsent. Han var den fjerde presidenten og administrerande direktør hjå Nintendo.

Iwata vart fødd i Sapporo i Japan, og uttrykte interesse for dataspel som ung og skapte sitt fyrste enkle spel medan han gjekk på vidaregåande. Han tok hovudfag i informatikk ved Tokyo Kogyo-universitetet. I 1980 vart han tilsett hjå dataspelutveklaren HAL Laboratory medan han gjekk på universitetet. Hjå HAL arbeidde han som programmerar og samarbeidde tett med Nintendo, og produserte sitt fyrste kommersielle dataspel i 1983. Spel som han bidrog til femner *[[Earthbound]]* og *[[Kirby]]*-serien. Etter ein nedgangsperiode og ein nær konkurs, vart Iwata president i HAL i 1993 etter at Nintendo-presidenten Hiroshi Yamauchi insisterte og brakte finansiell stabilitet til selskapet. Dei påfølgjande åra arbeidde han i utviklinga av *Pokémon*- og *Super Smash Bros.*-seriane. Iwata vart tilsett hjå Nintendo i 2000 som leiar av avdelinga for forretningslanlegging.

Nintendo opplevde vekst under Iwata og han vart president i mai 2002, etter at Yamauchi gjekk av. Under perioden til Iwata utvikla Nintendo konsollane Nintendo DS og Wii, som hjelpte selskapet å oppnå finansiell suksess. Som sjølverklært gamer fokuserte han på å utvide appellen til dataspel på tvers av aldersgrupper gjennom forretningsstrategien «blue ocean». Nintendo oppnådde rekordhøge inntekter innan 2009, og tidsskriftet *Barron's* rangerte Iwata som ein av dei 30 mest suksessrike administrerande direktørane internasjonalt. Iwata utvida strategien ved å definere ei «quality-of-life»-produktlinje for Wii som utvikla seg til ein tiårig strategi for å lage einstaka produkt. Seinare maskinvare som Nintendo 3DS og Wii U viste seg å vere lagt mindre lønsame enn Wii, og nettosalet til Nintendo fell med to tredelar frå 2009 til 2012, som førte til at selskapet opplevde driftstap for fyrste gong på 30 år. Iwata halverte frivillig lønna si i 2011 og 2014. I 2015, etter fleire år med vegring, retta Iwata noko av Nintendo sitt fokus mot den raskt veksande marknaden for mobilspel. Eit forretningsmessig partnerskap vart inngått med DeNA mars det året. Gjennom karrieren sin bygde Iwata opp eit forhold med Nintendo-fanskaren gjennom sosiale medium og regelmessige opptredenar i Iwata Asks og Nintendo Direct, slik at han vart det offentlege andletet til selskapet.

I juni 2014 vart ein svulst i gallegangen til Iwata oppdaga under ei rutinemessig fysisk undersøking. Svulsten vart fjerna og Iwata returnerte til arbeidet sitt i oktober same året. Problemet dukka opp att i 2015 og Iwata døydde 55 år gamal av komplikasjonar den 11. juli. Medlemmar av spelindustrien og fans gav hyllester gjennom offentlege fråsegner og sosiale medium, og fans verda over lagde mellombels minnesmerke. Iwata var etter døden tildelt prisen Lifetime Achievement Award under Golden Joystick Awards i 2015 og D.I.C.E. Awards i 2016.

## Kjelder

**Denne artikkelen bygger på «[[:en:Satoru Iwata|Satoru Iwata]]» frå ,  den 15. oktober 2020.*  
 

## Bakgrunnsstoff
Super Mario 3D All-Stars

***Super Mario 3D All-Stars*** er ein kompilasjon av tredimensjonale plattformspel for Nintendo Switch. Han var utgjeven i samband med 35-årsjubileet til *Super Mario*-serien, med HD-versjonar av *[[Super Mario 64]]* (1996), *[[Super Mario Sunshine]]* (2002) og *[[Super Mario Galaxy]]* (2007).

Kompilasjonen vart utgjeven internasjonalt 18. september 2020. Han fekk positiv omtale, med ros for dei tekniske forbetringane, kontrollane og spela i seg sjølve, men presentasjonen fekk meir blanda mottaking, der kritikk var retta mot den tidsavgrensa utgjevinga, mangelen på ekstra innhald og fråværet av *[[Super Mario Galaxy 2]]* (2010).

## Kjelder


## Bakgrunnsstoff
*
Charles Martinet

**Charles Andre Martinet** () er ein amerikansk skodespelar og stemmeskodespelar. Han er mest kjend for å gje stemme til Mario i *[[Super Mario]]*-serien. Martinet har gjeve stemme til denne figuren sidan 1990 og har òg gjeve stemme til figurar som Baby Mario, Luigi, Baby Luigi, Wario, Waluigi og Toadsworth.

## Dataspel

## Kjelder

**Denne artikkelen bygger på «[[:en:Charles Martinet|Charles Martinet]]» frå ,  den 15. oktober 2020.* 
*** oppgav desse kjeldene:*

## Bakgrunnsstoff
* 
*
Shigeru Miyamoto

**Shigeru Miyamoto** () er ein japansk dataspeldesignar, produsent og kreativt ansvarleg ved Nintendo. Han er skaparen av nokre av dei mest kjende dataspelseriane gjennom tidene, inkludert *[[Super Mario]]* og *[[The Legend of Zelda]]*.

Miyamoto er fødd i Sonobe i Japan og utdanna seg ved kunstuniversitetet i Kanazawa. Han søkte opphavleg ein karriere som mangakunstnar, fram til han utvikla ei interesse for dataspel. Med hjelp frå faren sin, vart han tilsett i Nintendo i 1977 etter å ha imponert den dåverande presidenten Hiroshi Yamauchi med leikene sine. Han vart den fyrste kunstnaren i selskapet og hjelpte å lage kunst for arkadespelet *Sheriff*, og fekk seinare i oppdrag å utvikle ei ny arkadeeining for selskapet. Dette resulterte etter kvart i 1981-spelet ''Donkey Kong''.

Miyamoto heldt fram med å skape både *[[Super Mario Bros.]]* og *[[Dataspelet The Legend of Zelda|The Legend of Zelda]]*, som vart store suksessar for Nintendo Entertainment System (NES). Spela hjelpte Nintendo og NES-konsollen i å dominere konsollmarknaden, særleg etter dataspelkrakket i 1983. Spela hans har vorte flaggskip for alle spelkonsollane frå Nintendo, frå arkademaskinene i 1970-åra fram til i dag. Han leidde programvareavdelinga Nintendo Entertainment Analysis & Development som utvikla mange av dei eigne spela frå selskapet. Som følgje av bortgangen til Nintendo-president Satoru Iwata i juli 2015, tok Miyamoto saman med Genyo Takeda rolla som fungerande president fram til han vart formelt utnemnd til den «kreative karen» i selskapet nokre månader seinare.

## Kjelder

**Denne artikkelen bygger på «[[:en:Shigeru Miyamoto|Shigeru Miyamoto]]» frå ,  den 15. oktober 2020.* 
*** oppgav desse kjeldene:*

## Bakgrunnsstoff
*
Virtual Console

**Virtual Console** (バーチャルコンソール, Bācharu Konsōru) er ein serie av dataspel for Nintendo-konsollane Wii, Wii U og Nintendo 3DS som kan lastast ned frå internettet.

Utvalet av Virtual Console-spel omfattar dataspel som opphavleg har vorte utgjevne på tidlegare stasjonære og handhaldne spelkonsollar. Desse spela køyrer i sine opphavlege utgåver gjennom programvareemulering, og er dimed hovudsakleg uendra, og kan i dag lastast ned frå Nintendo eShop for Nintendo 3DS og Wii U (tidlegare òg Wii Shop Channel for Wii). Virtual Console femner spel frå Nintendo Entertainment System, Super Nintendo Entertainment System, Game Boy, Game Boy Color, Nintendo 64, Game Boy Advance og Nintendo DS, i tillegg til SEGA-konsollane Master System og Mega Drive, NEC-konsollen TurboGrafx-16 og SNK-konsollen Neo Geo AES. Tenesta til Wii femna òg spel frå plattformer som i si tid berre vart utgjevne i nokre utvalde marknader, som Commodore 64 (Europa og Nord-Amerika) og MSX (Japan). Virtual Console-titlar har vorte lasta ned over ti millionar gonger.

I slutten av januar 2019 starta Nintendo utfasinga av Virtual Console ved å leggje ned nettbutikken til Wii.

## Kjelder

**Denne artikkelen bygger på «[[:en:Virtual Console|Virtual Console]]» frå ,  den 15. oktober 2020.* 
*** oppgav desse kjeldene:*
Nintendo Classic Mini: Super Nintendo Entertainment System

**Nintendo Classic Mini: Super Nintendo Entertainment System**, også kjend som **SNES mini** eller **SNES Classic** i daglegtalen, er ein dedikert spelkonsoll utgjeven av Nintendo, som emulerer Super Nintendo Entertainment System. Konsollen er ein oppfølgjar til Nintendo Classic Mini: Nintendo Entertainment System frå 2016 og kjem med 21 SNES-spel installert, inkludert den fyrste offisielle utgjevinga av *[[Star Fox 2]]*. Konsollen vart utgjeven i Nord-Amerika og Europa den 29. september 2017.

## Installerte spel

## Merknader

## Kjelder

**Denne artikkelen bygger på «[[:en:Nintendo Classic Mini: Super Nintendo Entertainment System|Nintendo Classic Mini: Super Nintendo Entertainment System]]» frå ,  den 15. oktober 2020.* 
*** oppgav desse kjeldene:*

## Bakgrunnsstoff
*
Super Princess Peach

***Super Princess Peach*** er eit plattformspel utvikla av Tose og utgjeve av Nintendo til Nintendo DS. Det er det andre spelet i *Mario*-serien som har prinsesse Peach som primær spelefigur, etter 1990-spelet *Princess Toadstool's Castle Run*.

*Super Princess Peach* følgjer den titulære karakteren medan ho reiser til *Vibe Island* for å redde Mario og Luigi som har vorte kidnappa av Bowser. Spelet vart annonsert av Nintendo i 2004, og utgjeve i Japan i oktober 2005 og i Europa og Nord-Amerika året i 2006. Det selte 1,15 millionar kopiar.

## Merknader

## Kjelder

**Denne artikkelen bygger på «[[:en:Super Princess Peach|Super Princess Peach]]» frå ,  den 15. oktober 2020.* 
*** oppgav desse kjeldene:*
Nintendo Classic Mini: Nintendo Entertainment System

**Nintendo Classic Mini: Nintendo Entertainment System**, også kjend som **NES mini** eller **NES Classic** i daglegtalen, er ein dedikert spelkonsoll utgjeven av Nintendo som emulerer Nintendo Entertainment System. Konsollen vart utgjeven den 10. november 2016 i Japan og Australia, og den 11. november 2016 i Europa og Nord-Amerika. Estetisk er han ein liten replika av NES-konsollen, med 30 NES-spel installert og med støtte for lagring av framgangen i alle spela.

Nintendo produserte og selte omkring 2,3 millionar NES Classic Mini-konsollar mellom november 2016 og april 2017, der kvar av leveransane straks vart utselde. I april 2017 annonserte Nintendo at dei ville avvikle salet av produktet, som førte til forvirring hjå forbrukarar og tilfelle der private seljarar selde konsollen til ein sterkt auka pris. På grunn av etterspurnaden av NES Classic, og suksessen til oppfølgjaren Nintendo Classic Mini: Super Nintendo Entertainment System, starta Nintendo produksjonen av NES Classic opp att den 20. juni 2018. Produksjonen vart avvikla att i desember 2018.

## Installerte spel

## Merknader

## Kjelder
**Denne artikkelen bygger på «[[:en:Nintendo Classic Mini: Super Nintendo Entertainment System|Nintendo Classic Mini: Super Nintendo Entertainment System]]» frå ,  den 15. oktober 2020.* 

## Bakgrunnsstoff
*
Frank Marocco

**Frank L. Marocco** () var ein USA-amerikansk pianist og trekkspelspelar, arrangør og komponist. Han vert rekna som ein av dei mest innspelte trekkspelspelarar nokon gong i verda.

Marocco starta karrieren sin som 17-åring då han vann Chicago Musicland-festivalen i 1948 og fekk spele med Chicago Pops Orchestra. Han skipa ein trio kort etter som turnerte i Midtvesten. Han flytta til Los Angeles tidleg i 1950-åra med kona.

I 1960-åra spelte Frank Marocco inn eit soloalbum. I 1966 arbeidde han med Brian Wilson og The Beach Boys, og spelte på det kjende albumet deira *[[Pet Sounds]]*. 

I tillegg til karrieren som musikar har Marocco skrive og arrangert musikk for solo, duett og orkester innan mange stilartar, som jazz, standardar, latinamerikansk, religiøst og klassisk. Marocco har spelt med somme av dei beste jazzmusikararane i Amerika og Europa, som Ray Brown, Jeff Hamilton, Zoot Sims, Joe Pass, Joey Baron, Herb Ellis, Ray Pizzi, Ivor Malherbe, Carlo Atti, Sam Most, Gian-Carlo Bianchetti, Jacob Fisher, Pekka Sarmanto, Martin Classen, Andy Martin, Tuomo Dahlblom, Ric Todd, Harold Jones, Gerry Gibbs,  Mikko Hassinen, Conti Candoli, Philippe Cornaz, John Patitucci, Mats Vinding, Mogens Baekgaard Andersen, Marcel Papaux, Aage Tanggaard, Ron Feuer, Richard Galliano, Peter Erskine, Klaus Paier, Renzo Ruggieri, Massimo Tagliata, Pete Christlieb, Larry Koonse, Simone Zanchini, Andy Simpkins, Bob Shepard, Frank Rosolino, Jim Hall, Abraham Laboriel, Grant Geissman, Luis Conte og Stix Hooper.

## Innspelingar

### Jazz og Evergreens
*«Two for the Road», Artist Signed Records 2011, i lag med Daniele di Bonaventura
*«CHANGES», Artist Signed Records 2010
*«Jazz on the Road», Karthause-Schmülling 2009
*«Cammino dritto», con Marea 2008
*«Be-bop buffet», 2006, i lag med Simone Zanchini
*«Just Friends», 2006
*«Back in Time», 2006
*Frank Marocco «Beyond the Sea» 2004-1-CD (Acoustic trekkspel, including French and Italian music)
*Frank Marocco Group «Appassionato» 2003-1-CD
*Frank Marocco Group «Made in Tyskland» CD
*Frank Marocco Quartet «Freedom Flight» SAB-010-CD
*«Brazilian Waltz» -Discovery-DS949-CD
*«Ballad for Anne» -Discovery-DS950-CD
*«A Nite in Marocco» AMNFM-03-CD
*«Frank Marocco Quintet Live» CD
*«Turn out the Stars» AMNFM 04 CD
*«Evergreens» Frank Marocco-AMNFM 02-CD, 1992
*«Like Frank Marocco», Verve

## Kjelder

**Denne artikkelen bygger på «[[:en:Frank Marocco|Frank Marocco]]» frå ,  den 15. oktober 2020.* 
*** oppgav desse kjeldene:*

## Bakgrunnsstoff
*www.frankmarocco.com
*
All Fired Up av Poco

***All Fired Up*** er det nittande studioalbum av det amerikanske countryrockbandet Poco, gjeve ut i 2013.

## Mottaking

I meldinga si for Allmusic skreiv musikkskribenten Steve Leggett: «Det er det første nye albumet deira sidan *Running Horse* i 2003, og sjølv om det har nokre lyse, Poco-aktige augneblink med songar som 'All Fired Up', 'When She's Mine' og 'Love Has No Reason', er dei på ei fallande kurve her. Enkelte blodfans vil være nøgde, men det kjennest for generisk og sliten med trong for ei anna røyst eller to.»

## Innhald

## Medverkande
*Rusty Young – vokal, akustisk & elektrisk gitar, pedalsteelgitar, lapsteelgitar, dobro, banjo, mandolin, perkusjon
*Jack Sundrud – vokal, bass, akustisk & elektrisk gitar, munnspel
*George Lawrence – trommer, conga, perkusjon
*Michael Webb – vokal, piano, Hammond B-3, trekkspel, akustisk & elektrisk gitar, mandolin, bass, clavinet

**Gjestemusikarar**
*George Grantham – perkusjon på «All Fired Up»
*Bobby Keys – saksofon på «That's What Rock and Roll Will Do»

## Kjelder

**Denne artikkelen bygger på «[[:en:All Fired Up (Poco album)|All Fired Up (Poco album)]]» frå ,  den 15. oktober 2020.* 
*** oppgav desse kjeldene:*
Hn/Myklagard

**Myklagard** eller **Myklegard** (gamalnorsk *Miklagarðr*) var det gamalnorske namnet på byen Bysants eller Konstantinopel, det som i dag er Istanbul i Tyrkia. Det var dette namnet norderlendske vikingar gav byen og mange av dei gjekk i tenesta her som væringar.

Vikingane som fór åt Myklagard sette spor etter seg millom anna i kyrkja Hagia Sofia, der ei rekkja runerit er fundne. Det mest kjende er eit som syner ᚠᛐᛆᚿ / **ftan**, fylgt av nokre utydde runer, og kann vera namnet Halvdan. Eit anna runefund i Hagia Sofia er namnet Arne, stava ᛆᚱᚿᛁ / **arni**.

## Upphav

Namnet kjem frå gamalnorsk *Miklagarðr* som er samansett av *mikill* ‘mykjen, stor’ og *garðr* ‘gard, inngjerd stad’. Det tydde soleis ‘stor inngjerd stad’, eller ‘storby’. Jamfør *-borg* um byar med festning. I Noreg finn me fyrefestet i namn som Myklestad (frå *Miklabólstaðr*) og Myklemyr. Jf. bundi form *mykle* av mykjen.

## Kjeldor
Ahtna

**Ahtna** eller **ahtena** er eit språk i na-dené-språkgrupppa som blir snakka av athnafolk i området rundt Copper River i Alaska. Språket blir også kalt Copper River eller mednovski. Av 500 athnaar snakkar rundt 80 athna. Det er arbeid i gang for å lære ahtna til unge talarar for å revitalisere det.

## Kjelder


**Denne artikkelen bygger på «[[:de:Ahtna (Sprache)|Ahtna (Sprache)]]» frå ,  den 17. oktober 2020.*
Devil World

***Devil World*** er eit labyrintspel utvikla og utgjeve av Nintendo. Det vart utgjeve til Famicom i Japan den 5. oktober 1984 og til Nintendo Entertainment System i Europa den 15. juli 1987, og utgjeve på nytt til Wii Virtual Console i Japan den 22. januar 2008 og i PAL-regionar den 31. oktober 2008. På grunn av dei strenge retningslinjene til Nintendo of America om å ikkje  vise religiøse ikon i dataspel, vart spelet ikkje utgjeve i Nord-Amerika. 

*Devil World* er det første spelet Shigeru Miyamoto utvikla for konsoll, etter å ha arbeidd med arkadespel tidlegare, og det einaste spelet hans som ikkje er lokalisert til Nord-Amerika. Spelet har fleire likskapstrekk med *[[Pac-Man]]*, og vart i 2010 rangert av IGN som nummer fire av topp 10 *Pac-Man*-klonar.

## Merknader

## Kjelder

**Denne artikkelen bygger på «[[:en:Devil World|Devil World]]» frå ,  den 16. oktober 2020.*
Running Horse

***Running Horse*** er det 18. studioalbumet til det amerikanske countryrockbandet Poco.  Rusty Young, Paul Cotton og George Grantham kom saman for første gongen sidan 1977 for å spele inn nye songar. 

## Mottaking

I meldinga si for Allmusic-skreiv musikkskribenten John Duffy at produksjonen var «svak, forsiktig og tynn med utdaterte gitartonar og studiokjensle. Det er som om alt-country-eksplosjonen i 1990-åra aldri skjedde. Når ein høyrer på *Running Horse* er det vanskeleg å forstå kor mange av desse gruppene Poco har inspirert. Når det er sagt så har songane til Young og gitaristen Paul Cotton ein sjarmerande ærlegheit og rik, kjenslemessig djupne, meir enn det dei fleste mainstream-countrysongane klarar i dag.»

## Innhald

## Medverkande
*Paul Cotton – gitar, vokal
*Rusty Young – steelgitar, banjo, dobro, gitar, vokal
*George Grantham - trommer, vokal
*Jack Sundrud – bass, vokal
*Craig Fuller – harmonivokal, akustisk gitar
*Bill Lloyd – ekstra gitar
*John Cowan – korvokal
*Tony Harrell – klaverinstrument

## Produksjon
*Produsent: Mike Clute, Rusty Young

## Kjelder

**Denne artikkelen bygger på «[[:en:Running Horse|Running Horse]]» frå ,  den 15. oktober 2020.* 
*** oppgav desse kjeldene:*
Ambros Sollid

**Ambros Sollid** () var ein norsk tenestemann og politikar frå Heddal i Telemark. Han representerte partiet Venstre på Stortinget frå 1937-45.

Sollid var son til ein gardbrukar og lærar. Sjølv tok han eksamen ved Bratsberg amts landbruksskule i 1899 og ved Norges landbrukshøyskole i 1902. Dei neste åra underviste han på Seljord friseminar og til 1905 på Telemark folkehøgskule. Skuleåret 1905/06 var han lærar og gardsstyrar på Telemark landbruksskule. I 1906 fekk han stillinga som fylkesagronom i Telemark, samstundes redigerte han til 1915 landbruksstoffet i avisa «Varden». Frå 1920 hadde Sollid jobben som sekretær i Telemarks landbruksselskap, heilt til han i mars 1944 vart avsett av nazi-styresmakter. Då krigen var over i mai 1945 fekk han tilbake stillinga. Til sist fylkeslandbrukssjef i Telemark frå 1949.

Sollid var medlem av bystyret i Skien frå 1929 til 1945; varaordførar 1932-34 og ordførar 1935-1937. Samstundes som han var varaordførar var han formann i skulestyret. Hausten 1936 vart han vald til stortingsrepresentant frå dei åtte kjøpstadene i Telemark og Aust-Agder som representant for Venstre. På Tinget hadde han plass i Militærkomiteen.

I 1927 fekk Sollid utgitt *Telemark Landbruksselskap 1777-1877*.
 
## Kjelder

*
Bad Langensalza

**Bad Langensalza** er ein by og ein kommune i landkrinsen Unstrut-Hainich-Kreis i delstaten Thüringen i Tyskland. Kommunen har ei flatevidd på 129,4 km² og i kring 17&nbsp;000 ibuarar. Byen ligg på Thüringersletta, 200 meter over havet og ved elva Salza.

Bad Langensalza er ein kjend kurstad. 

Friidrettsutøvaren Dieter Fromm er frå Bad Langensalza.

## Kjelder

**Denne artikkelen bygger på «[[:de:Bad Langensalza|Bad Langensalza]]» frå ,  den 17. oktober 2020.*  

## Bakgrunnsstoff

*
Sander Berge

**Sander Gard Bolin Berge** () er ein norsk fotballspelar frå Bærum. Han er midtbanespelar og gjer sidan januar 2020 teneste i den engelske fotballklubben Sheffield United.

Berge seriedebuterte med Asker Skiklubb i 2013, eit lag på nivå 3 i seriesystemet. Sesongane 2015 og -16 spelte han for  Vålerenga i den norske toppserien. Frå januar 2017 til januar 2020 var han aktiv i den belgiske klubben KRC Genk. 30. januar 2020 skreiv han kontrakt med Sheffield United, eit lag som spelte i Premier League.

Frå landslagsdebuten mot Nord-Irland i Belfast i mars 2017 har Berge delteke i 24 av Noregs landskampar pr oktober 2020. Han har skåra eitt landslagmål.

## Kjelder

**Denne artikkelen bygger på «[[:en:Sander Berge|Sander Berge]]» frå ,  den 17. oktober 2020.*  
*eu-football
Nils Holbek

**Nils Holbek** () var ein norsk redaktør, gardbrukar og politikar frå Holum i Vest-Agder. Han var stortingsrepresentant frå valkrinsen Vest-Agder for partiet Venstre frå 1937 til 1945.

Holbek var son til ein gardbrukar. Sjølv gjekk han amtsskulen 1900/01 og Framnes ungdomsskule i Hardanger 1902/03. Etter eit par år som handelsbetjent, dreiv han landhandel i tida 1910-21. Han var elles gardbrukar og frå 1922 til 1940 redaktør av bladet Samleren som kom ut i Mandal. Frå 1940 på ny kjøpmann i heimbygda.

Holbek var med i heradsstyret i Holum frå 1913 til 31, 1934-40 og frå 1945. Han var ordførar 1919-22, 1925-31 og 1945-?. Jamsides var han formann i forliksrådet frå 1929, elles engasjerte han seg i fråhaldsrørsla. Ved stortingsvalet 1936 fekk han plass på stortinget, der han vart medlem i Veg- og jarnbanekomiteen.

## Kjelder

## Kjelder

*
A Short Hike

***A Short Hike*** er eit eventyrspel utvikla og utgjeve av den kanadiske programmeraren Adam Robinson-Yu (også kjend som adamgryu). Det har ei open verd som spelaren kan utforske der målsettinga er å klatre opp til toppen av eit fjell for å få mobildekning. Spelet vart utgjeve til Microsoft Windows, macOS og Linux i juli 2019, til Nintendo Switch i august 2020 og til PlayStation 4 og Xbox One i november 2021.

*A Short Hike* fekk positiv mottaking frå kritikarar, som roste den avslappa spelestilen, fridomen til å utforske og flygemekanikkane. Det vann Seumas McNally Grand Prize under Independent Games Festival i 2020.

## Spelemekanikkar

Spelaren kontrollerer den antropomorfe fuglen Claire som utforskar ein park på ei øy som fungerer som ei open verd. Ho kan mellom anna jogge, klatre, symje og segle gjennom lufta. For å greie å kome til toppen av fjellet sentralt på øya, må spelaren finne eller kjøpe gylne fjører som lèt ein gjere ekstra byks i lufta og klatre på steinete overflater. Ifølgje eit skilt på vegen til fjelltoppen, kan ein greie å kome seg til tops med berre sju gylne fjører. Når spelaren har kome seg til toppen av fjellet, kan ein halde fram med å utforske parken og ta del i sideaktivitetar etter eige ønske.

Verda i spelet er folkesett med andre antropomorfe dyr, som tilbyr sideoppdrag og aktivitetar som fisking, leiting etter ting som er mista eller renning om kapp. Løna for å greie desse aktivitetane er ofte ting som gjer det lettare å utforske parken, som joggesko eller eit kompass. Spelaren kan òg samle skjel, pinnar, myntar og andre emne for å greie sideoppdraga.

Spelet har eit adaptivt lydspor som endrar seg etter tilhøva i spelet, til dømes om vêret endrar seg eller om spelaren flyg. Det har òg eit dynamisk kamera utvikla med Unity-verktøyet Cinemachine.

## Kjelder


## Bakgrunnsstoff
*
Julie Wilhelmsen

**Julie Maria Wilhelmsen** () er ein norsk statsvitar som er seniorforskar ved Norsk utanrikspolitisk institutt (NUPI).

Wilhelmsen har graden PhD med ei avhandling frå 2014 om den andre tsjetsjenske krigen med tittelen «How War Becomes Acceptable: Russian re-phrasing of Chechnya». I avhandlinga undersøkte ho kva det er som gjer at «vold mot noen grupper eller områder er utenkelig, mens det i andre tilfeller nærmest synes påkrevet?». Wilhelmsen har òg skrive om samanfall i russiske og kinesiske interesser i Sentral-Asia og om russiske tilnærmingsmåtar til kampen mot terrorisme. Ho har ein mastergrad i postsovjetiske og russiske studium frå London School of Economics og ein PhD i statsvitskap ved Universitetet i Oslo. Tidlegare har ho vore tilsett som forskar ved Forskingsinstituttet til forsvaret (FFI).

Wilhelmsen er nestleiar i styret i Den norske Helsingforskomité og har òg arbeidd i Utlendingsdirektoratet. Ho har tidlegare arbeidd i Initiatives for Change-rørsla og som volontør for Mor Teresa i Calcutta.

## Referansar


**Denne artikkelen bygger på «[[:nb:Julie Wilhelmsen|Julie Wilhelmsen]]» frå ,  den 17. oktober 2020.*  
 

## Bakgrunnsstoff

* Omtale hos NUPI
* http://www.nrk.no/video/julie_wilhelmsen_om_valget_i_russland/EB1873ACE0494C4D Kommentar på nrk om det russiske presidentvalet 2012
* http://www.nrk.no/video/julie_wilhelmsen_om_barentsavtalen/124EE8B778A13C8B/ Kommentar på nrk til delelinjeavtalen mellom Russland og Noreg
* https://web.archive.org/web/20120130044050/http://hvorhenderdet.nupi.no/Artikler/2007-2008/Tsjetsjeniakonflikten-i-et-historisk-perspektiv Artikkel om Tsjetsjenia, der hender det?
Yooka-Laylee

***Yooka-Laylee*** er eit plattformspel utvikla av Playtonic Games og utgjeve av Team17. Det vart utgjeve til Microsoft Windows, macOS, Linux, PlayStation 4 og Xbox One den 11. april 2017 og til Nintendo Switch den 14. desember 2017. Spelet handlar om kameleonen Yooka og flaggermusa Laylee, som skal stoppe Capital&nbsp;B frå å absorbere all litteratur og gjere det om til profitt. Ein versjon av *Yooka-Laylee* var under utvikling til Wii U, men vart meldt kansellert i desember 2016.

*Yooka-Laylee* gjekk under prosjektnamnet «Project Ukulele» og tittelen er eit ordspel på instrumentet ukulele. Spelet bruker spelmotoren Unity og er utvikla av Playtonic Games, ei gruppe av spelutviklarar som tidlegare har arbeidd i spelselskapet Rare i Nintendo 64-æraen. Det vart finansiert gjennom Kickstarter i 2015 og er ein andeleg oppfølgjar til *[[Banjo-Kazooie]]* og *[[Banjo-Tooie]]*.

Ein spin-off, *[[Yooka-Laylee and the Impossible Lair]]*, vart utgjeven den 8. oktober 2019.

## Kjelder


## Bakgrunnsstoff
*
Yooka-Laylee and the Impossible Lair

***Yooka-Laylee and the Impossible Lair*** er eit plattformspel utvikla av Playtonic Games og utgjeve av Team17. Det er ein spin-off av *[[Yooka-Laylee]]* frå 2017, og vart utgjeve digitalt til Microsoft Windows, PlayStation 4, Xbox One og Nintendo Switch i oktober 2019, der dei tre sistnemde plattformene òg fekk fysiske utgjevingar i ettertid.

Spelet er eit sidescrollande plattformspel i 2D, der spelaren kontrollerer kameleonen Yooka og flaggermusa Laylee for å fullføre ulike nivå. I nivåa er målsettinga å samle fjører og spesielle myntar, i tillegg til å frigjere ein «Beetalion»-medlem. Desse medlemmene gjev Yooka og Laylee ein ekstra sjanse som dei kan bruke i det endelege og vanskelegaste nivået i spelet. 

Eit særtrekk med spelet er at det er mogeleg å gå inn i det siste nivået kva tid som helst i spelet, sjølv om spelet oppmodar spelaren til å først sikre seg ekstra sjansar ved å greie dei andre nivåa først. Kvart nivå i spelet har òg alternative utgåver, som spelaren kan aktivere med å gjere ting i hubverda som koplar nivåa saman.

## Kjelder
New Riders of the Purple Sage av New Riders of the Purple Sage

***New Riders of the Purple Sage*** er det sjølvoppkalla debutalbumet til det amerikanske countryrockbandet New Riders of the Purple Sage. Det vart gjeve ut av Columbia Records i 1971, og nådde 39. plassen på ''Billboard''-lista.

*New Riders of the Purple Sage* er det einaste studioalbumet til New Riders med Jerry Garcia frå Grateful Dead på pedalsteelgitar. Han er òg med på konsertalbuma *[[Vintage NRPS]]* og *[[Bear's Sonic Journals: Dawn of the New Riders of the Purple Sage]]*.

Mickey Hart og Commander Cody speler høvesvis trommer og piano på dei to spora «Dirty Business» og «Last Lonely Eagle».

Allmusic skreiv om albumet: «Sjølv om ein ser bort frå dei store namna som arbeider med John Dawson, David Nelson og Dave Torbert, så er dette ei bra plate, og kryssar stiar med The Byrds, The Flying Burrito Brothers og til og med Crosby, Stills, Nash & Young, medan det står på eigne bein. Kanskje er eit par av songane (særskild «Henry») føreseielege til tider, men stort sett var *New Riders of the Purple Sage* full av overraskingar (særskild dei vakre, skjøre gitarane) og har melodiar som står seg godt: 'Portland Woman' 'Whatcha Gonna Do', 'I Don't Know You' og 'Louisiana Lady', for å ikkje å gløyme dei åtte tilbakelente minutta med syre-country i 'Dirty Business'. Det er ingen ekstra notar, men dei trengs ikkje - albumet er ei open bok.»

## Innhald

## Salslister

## Medverkande

;New Riders of the Purple Sage
*John Dawson – akustisk gitar, vokal
*David Nelson – elektrisk gitar, akustisk gitar, mandolin, vokal
*Dave Torbert – bass, akustisk gitar, vokal
*Jerry Garcia – pedalsteelgitar, banjo
*Spencer Dryden – trommer, perkusjon
;Andre medverkande
*Mickey Hart – trommer, perkusjon på «Dirty Business» og «Last Lonely Eagle»
*Commander Cody – piano på «Dirty Business» og «Last Lonely Eagle»

;Teknisk
*New Riders of the Purple Sage – produsent
*Stephen Barncard – lydteknikar, leiande produsent
*Phil Lesh – leiande produsent
*Ellen Burke – teknikar
*Michael Ferguson, Alton Kelly – plateomslag

## Kjelder

**Denne artikkelen bygger på «[[:en:New Riders of the Purple Sage (album)|New Riders of the Purple Sage (album)]]» frå ,  den 17. oktober 2020.*
John Dawson

**John Collins Dawson IV** (), med kallenamnet «**Marmaduke**», var ein USA-amerikansk musikar, songar og låtskrivar. Han var mest kjend som leiar og medgrunnleggjar av countryrockbandet New Riders of the Purple Sage. Han song solovokal på dei fleste av songane deira. 

## Historie
Musikkarrieren til Dawson byrja i midten av 1960-åra i visemiljøet i San Francicso Bay Area. Der møtte han gitaristen David Nelson, og var ein del av ei roterande besetning i Mother McCree's Uptown Jug Champions, eit jugband der Jerry Garcia og fleire framtidige medlemmar av Grateful Dead spelte. Etter ein periode på Occidental College, vart Dawson verande i Los Angeles i fleire år. I 1969 kom han attende til San Francisco-området og spelte mellom anna på *[[Aoxomoxoa]]*, det tredje studioalbumet til Grateful Dead. Han byrja òg å skrive fleire countryrocksongar, samstundes som Garcia byrja å interessere seg for pedalsteelgitar. I lag med David Nelson, skipa dei New Riders of the Purple Sage. The New Riders vart oppvarmingsband for Grateful Dead, og den originale besetninga inkluderte tre Grateful Dead-medlemmar . I 1970 og 1971 spelte New Riders og Grateful Dead fleire konsertar i lag. I november 1971 erstatta Buddy Cage Jerry Garcia som pedalsteelgitarist i New Riders.

Dawson var i same periode gjestemusikar på studioalbum av Grateful Dead, som *[[Workingman's Dead]]* (1970) og *[[American Beauty av Grateful Dead|American Beauty]]* (1970).  I lag med Jerry Garcia og Robert Hunter, var han medlåtskrivar på songen «Friend of the Devil».

Dei neste åra leia Dawson og Nelson eit New Riders of the Purple Sage i stadig endring, og spelte ein psykedelisk-aktig countryrock og gav ut ei rekkje studio- og konsertalbum. I 1997 trekte Dawson seg frå musikkindustrien, flytta til Mexico og vart engelsklærar, og New Riders vart oppløyst.

I 2005 starta David Nelson og Buddy Cage opp att New Riders of the Purple Sage, utan Dawson, men med hans løyve og støtte. Sidan dukka Dawson opp på fleire New Riders-konsertar som gjesteartist.

Dawson døydde i Mexico av magekraft den 21. juli 2009.

## Kjelder

**Denne artikkelen bygger på «[[:en:John Dawson|John Dawson]]» frå ,  den 17. oktober 2020.* 
*** oppgav desse kjeldene:* 
*
*
*
*
*
*
Dave Torbert

**Dave Torbert** () var ein USA-amerikansk bassist frå San Francisco Bay Area, mest kjend for arbeidet sitt med Grateful Dead og New Riders of the Purple Sage. Han spelte bass i den sistnemnde gruppa, der han erstatta Phil Lesh under innspelinga for det første albumet deira. Han spelte òg på «Box of Rain», ein song frå *[[American Beauty av Grateful Dead|American Beauty]]*, og på «Greatest Story Ever Told» på Bob Weir-albumet *[[Ace av Bob Weir|Ace]]*.  I tillegg var han i lag med Matthew Kelly med å skipe bandet Kingfish. Torbert døydde av eit hjarteinfarkt i 1982. 

## Diskografi
**Horses* – Horses (1969)
**[[American Beauty av Grateful Dead|American Beauty]]* – Grateful Dead (1970)
**[[New Riders of the Purple Sage av New Riders of the Purple Sage|New Riders of the Purple Sage]]* – New Riders of the Purple Sage (1971)
**[[Powerglide]]* – New Riders of the Purple Sage (1972)
**[[Ace av Bob Weir|Ace]]* – Bob Weir (1972)
**[[Gypsy Cowboy]]* – New Riders of the Purple Sage (1972)
**[[The Adventures of Panama Red]]* – New Riders of the Purple Sage (1973)
**[[Home, Home on the Road]]* – New Riders of the Purple Sage (1974)
**Tiger Rose* – Robert Hunter (1975)
**[[Kingfish (1976)|Kingfish]]* – Kingfish (1976)
**[[Live 'n' Kickin' av Kingfish|Live 'n' Kickin']]* – Kingfish (1977)
**[[Trident av Kingfish|Trident]]* – Kingfish (1978)
**[[Kingfish (1985)|Kingfish]]* – Kingfish (1985)
**[[Vintage NRPS]]* – New Riders of the Purple Sage (1986)
**[[Kingfish in Concert: King Biscuit Flower Hour]]* – Kingfish (1996)
**[[Worcester, MA, 4/4/73]]* – New Riders of the Purple Sage (2003)
**[[Boston Music Hall, 12/5/72]]* – New Riders of the Purple Sage (2003)
**[[Veneta, Oregon, 8/27/72]]* – New Riders of the Purple Sage (2004)
**[[S.U.N.Y., Stonybrook, NY, 3/17/73]]* – New Riders of the Purple Sage (2007)
**[[Glendale Train]]* – New Riders of the Purple Sage (2013)
**[[Thanksgiving in New York City]]* – New Riders of the Purple Sage (2019)
**[[Bear's Sonic Journals: Dawn of the New Riders of the Purple Sage]] – New Riders of the Purple Sage (2020)

==Kjelder==

**Denne artikkelen bygger på «Dave Torbert» frå ,  den 17. oktober 2020.* 
*** oppgav desse kjeldene:''
Jack Schroer

**John Henry «Jack» Schroer** () var ein USA-amerikansk saksofonist, pianist og arrangør, mest kjend for arbeidet sitt med Van Morrison i 1970-åra, då han var medlem av bandet hans, The Caledonia Soul Orchestra.

Morrison møtte først Schroer i 1969, då han spelte for Colwell-Winfield Blues Band: «Eg møtte Jack Schroer i New York då eg høyrde han spele i eit bluesband og inviterte han til å spele med meg på ein konsert kvelden etter.» Schroer spelte med Morrison på konsertane hans fram til 1973 då han oppløyste The Caledonia Soul Orchestra.

Schroer spelte saksofonsoloar på fleire av songane til Morrison, som «Moondance» og «Tupelo Honey».

## Utvald diskografi

### Med Van Morrison

**[[Moondance]]* (1970) #29 US
**[[His Band and the Street Choir]]* (1970) #32 US
**[[Tupelo Honey]]* (1971) #27 US
**[[Saint Dominic's Preview]]* (1972) #15 US
**[[Hard Nose the Highway]]* (1973) #27 US
**[[It's Too Late to Stop Now]]* (1974) #53 US
**[[Veedon Fleece]]* (1974) #53 US
**[[The Philosopher's Stone av Van Morrison|The Philosopher's Stone]]* (samlealbum 1998)

### Andre

*Colwell-Winfield Blues Band - *Cold Wind Blows* (1968)
*Paul Simon - *[[Paul Simon av Paul Simon|Paul Simon]]* (1972) #4 US, #1 UK
*New Riders of the Purple Sage - *[[Gypsy Cowboy]]* (1972)
*Art Garfunkel - *[[Angel Clare]]* (1973)

## Kjelder

**Denne artikkelen bygger på «[[:en:Jack Schroer|Jack Schroer]]» frå ,  den 18. oktober 2020.* 
*** oppgav desse kjeldene:* 
*Yorke, Ritchie (1975). Into The Music, London:Charisma Books,
Tsiflikoúdia

**Tsiflikoúdia** (gresk Τσιφλικούδια) er ein bydel i Lemesós (Limassol) på Kypros. Bydelen ligg ved sjøen sørvest i byen.

## Plassering

I vest grensar Tsiflikoúdia til Zakáki, i nord til Ájos Spyrídonas, Omónia, Ájos Ioánnis og Arnaoutojitoniá og i aust til Tzamí Tzendít.

## Kjelder
Apóstolos Andréas i Lemesós

**Apóstolos Andréas** (gresk Απόστολος Ανδρέας) er ein bydel i Lemesós (Limassol) på Kypros. Bydelen ligg vest for dei sentrale delane av byen.

## Plassering

I sør grensar Apóstolos Andréas til Ájos Spyrídonas og Omónia, i søraust til Ájos Ioánnis og i nordaust til Ájos Jeórjos. Mot vest grensar bydelen til nabokommunen Káto Polemídia.

## Kjelder
Arnaoutojitoniá

**Arnaoutojitoniá** (gresk Αρναουτογειτονιά) er ein bydel i Lemesós (Limassol) på Kypros. Bydelen ligg sentralt i den sørlige delen av byen.

## Plassering

I vest grensar Arnaoutojitoniá til Ájos Ioánnis, i sør til Tsiflikoúdia, i aust til Tzamí Tzendít og i nord til Katholikí.

## Kjelder
Tzamí Tzendít

**Tzamí Tzendít** (gresk Τζαμί Τζεντίτ) er ein bydel i Lemesós (Limassol) på Kypros. Bydelen ligg nær hamna sør i byen.

## Plassering

I vest grensar Tzamí Tzendít til Tsiflikoúdia, i nordvest til Arnaoutojitoniá, i nord til Katholikí og i aust til Ajía Nápa. I sør ligg bydelen Ájos Andónios med småbåthamna.

## Kjelder
Ájos Andónios i Lemesós

**Ájos Andónios** (gresk Άγιος Αντώνιος, tyrkisk *Ayandon*) er ein bydel i Lemesós (Limassol) på Kypros. Han hadde ingen busetnad i 2011, men i åra etter er den store småbåthavna Lemesós Marina bygd ut i området. Det er òg bygd bustader i tillegg til mange butikkar, restauranter og kafear.

## Plassering

Ájos Andónios ligg ved sjøen sør i byen og grensar i nord til Tzamí Tzendít.

## Kjelder
Powerglide

***Powerglide*** er det andre studioalbumet til det amerikanske countryrockbandet New Riders of the Purple Sage. Musikken er ei psykedelisk blanding med countryrock, med gjesteartistar som Jerry Garcia og Bill Kreutzmann frå Grateful Dead, i lag med studiomusikaren Nicky Hopkins. Albumet inneheld seks originale songar av bandet, i tillegg til coverversjonar som «I Don't Need No Doctor», «Hello Mary Lou» og «Willie and the Hand Jive».

*Powerglide* var det første New Riders-albumet med Buddy Cage, som hadde erstatta Garcia som pedalsteelgitarist i New Riders. Det var det albumet deira som nådde høgast på 33. plassen på ''Billboard'' 200.

Allmusic skreiv om albumet: «*Powerglide* er ei morosam plate og har noko som særskild The Dead stundom gløymde -- dei veit korleis dei skal avslutte ein song.»

## Innhald

## Medverkande

### New Riders of the Purple Sage
*John Dawson – akustisk og elektrisk rytmegitar, vokal, solovokal på «Rainbow», «Sweet Lovin' One», «Lochinvar», «Runnin' Back to You» og «Duncan and Brady»
*David Nelson – sologitar, vokal, mandolin på «Runnin' Back to You», solovokal på «Dim Lights, Thick Smoke»
*Dave Torbert – bass, vokal, elektrisk rytmegitar, akustisk gitar på «California Day» and «Hello Mary Lou», piano på «Duncan and Brady», solovokal på «California Day», «I Don't Need No Doctor», «Contract», «Hello Mary Lou» og «Willie and the Hand Jive»
*Buddy Cage – pedalsteelgitar, dobro på «Lochinvar» og «Duncan and Brady»
*Spencer Dryden – trommer, perkusjon, kost, plystring på «Duncan and Brady»

### Andre medverkande
*Nicky Hopkins – piano på «Dim Lights, Thick Smoke», «California Day», «I Don't Need No Doctor», «Contract», «Runnin' Back to You» og «Willie and the Hand Jive»
*Jerry Garcia – banjo på «Sweet Lovin' One», «Duncan and Brady»; piano på «Lochinvar»
*Billy Kreutzmann – perkusjon på «Duncan and Brady», «Willie and the Hand Jive»
*Kor på «Duncan and Brady» – Nelson, McDuke, Buddy, Judy, Steve
*Riderettes på «I Don't Need No Doctor»

### Produksjon
*Produsent – Steve Barncard og The New Riders
*Lydteknikar – John Fiore
*Andre lydteknikar – George Beauregard
*Mastering – Bob McCloud, Artisan Sound, Hollywood
*Utsida av plateomslaget – Kelly og Mouse Studios
*Innsida av plateomslaget – Lore Shoberg

## Kjelder

**Denne artikkelen bygger på «[[:en:Powerglide|Powerglide]]» frå ,  den 17. oktober 2020.*
Gypsy Cowboy

***Gypsy Cowboy*** er det tredje studioalbumet til det amerikanske countryrockbandet New Riders of the Purple Sage, spelt inn og gjeve ut i 1972.

Albumet inneheld seks originale songar av John Dawson og tre av Dave Torbert, i tillegg til coverversjonar av countryklassikarane «She's No Angel» og «Long Black Veil».  Donna Jean Godchaux frå Grateful Dead syng korvokal på to songar, «Whiskey» og «Long Black Veil». Det vart gjeve ut ein singel frå albumet — «Groupie» / «She's No Angel».

I 2007 kom *Gypsy Cowboy* ut på ny på Wounded Bird Records med fire bonusspor. Desse var konsertopptak av «Groupie», «Sutter's Mill», «Superman» og «She's No Angel». Alle utanom «Superman» var henta frå New Riders-albumet *[[Home, Home on the Road]]* frå 1974.

## Innhald

## Medverkande
### New Riders of the Purple Sage
*John Dawson – rytmegitar, solovokal på «Whiskey», «Sutter's Mill», «Death and Destruction», «Linda», «Superman», felles solovokal på «Long Black Veil» og «Sailin'»
*David Nelson – sologitar, dobro, mandolin, bagpipes, solovokal på «She's No Angel», felles solovokal på «Long Black Veil»
*Dave Torbert – bass, akustisk gitar, solovokal på «Gypsy Cowboy», «Groupie» og «On My Way Back Home», felles solovokal på «Long Black Veil»
*Buddy Cage – pedalsteelgitar
*Spencer Dryden – trommer

### Andre medverkande
*Darlene DiDomenico – korvokal på «Whiskey», «On My Way Back Home» og «Superman»
*Donna Jean Godchaux – korvokal på «She's No Angel» og «Long Black Veil»
*Richard Greene – fiolin
*Mark Naftalin – piano
*Jack Schroer – saksofon

### Produksjon
*Produsent: Stephen Barncard og NRPS
*Lydteknikarar: Stephen Barncard, Dave Brown, Ellen Burke
*Plateomslag: Lore Orion
*Notis i omslaget: John Tobler

## Kjelder

**Denne artikkelen bygger på «[[:en:Gypsy Cowboy|Gypsy Cowboy]]» frå ,  den 18. oktober 2020.* 
*** oppgav desse kjeldene:*
Ajía Nápa i Lemesós

**Ajía Nápa** (gresk Αγία Νάπα) er ein bydel i Lemesós (Limassol) på Kypros. Bydelen ligg ved sjøen søraust i byen.

## Plassering

I vest grensar Ajía Nápa til Tzamí Tzendít og Katholikí, i nord til Ajía Zóni og i aust til Ajía Triáda.

## Kjelder
Ajía Zóni i Lemesós

**Ajía Zóni** (gresk Αγία Ζώνη) er ein bydel i Lemesós (Limassol) på Kypros. Bydelen ligg i den austlege delen av byen.

## Plassering

I vest grensar Ajía Zóni til Katholikí, i nord til Ájos Nektários, i søraust til Ajía Triáda og i sør til Ajía Nápa.

## Kjelder
Ajía Triáda i Lemesós

**Ajía Triáda** (gresk Αγία Τριάδα) eller **Ajía Triás** (gresk Αγία Τριάς) er ein bydel i Lemesós (Limassol) på Kypros. Bydelen ligg ved sjøen i den austlege delen av byen.

## Plassering

I sørvest grensar Ajía Triáda til Ajía Nápa, Katholikí, i nord til Ajía Zóni og i aust til Neápoli.

## Kjelder
Neápoli i Lemesós

**Neápoli** (gresk Νεάπολη) er ein bydel i Lemesós (Limassol) på Kypros. Bydelen ligg ved sjøen heilt aust i byen.

## Plassering

I vest grensar Neápoli til Ajía Triáda og i nordvest til Ájos Nikólaos. I nord ligg nabokommunen Mésa Jitonía og i aust Ájos Athanásios.

## Kjelder
Ájos Nikólaos i Lemesós

**Ájos Nikólaos** (gresk Άγιος Νικόλαος) er ein bydel i Lemesós (Limassol) på Kypros. Bydelen ligg langt aust i byen.

## Plassering

I vest grensar Ájos Nikólaos til Ájos Nektários og i sør til Neápoli. I nord ligg nabokommunen Mésa Jitonía.

## Kjelder
Ájos Nektários i Lemesós

**Ájos Nektários** (gresk Άγιος Νεκτάριος) er ein bydel i Lemesós (Limassol) på Kypros. Bydelen ligg aust i byen.

## Plassering

I vest grensar Ájos Nektários til Kápsalos og Apóstoli Pétros ke Pávlos, i sør til Ajía Zóni og i aust til Ájos Nikólaos. I nord ligg nabokommunen Mésa Jitonía.

## Kjelder
Katholikí i Lemesós

**Katholikí** (gresk Καθολική) er ein bydel i Lemesós (Limassol) på Kypros. Bydelen ligg sentralt i byen.

## Plassering

I sør grensar Katholikí til Tzamí Tzendít, i sørvest til Arnaoutojitoniá og Ájos Ioánnis, i nordvest til Ájos Jeórjos, i nord til Apóstoli Pétros ke Pávlos og i aust til Ajía Zóni og Ajía Nápa.

## Kjelder
Kápsalos

|zoom=12
|land=Kypros
|distrikt= Lemesós
|del_av=
|by=Lemesós
|kart=LimassolKapsalos.png
||karttekst=Bydelen Kápsalos i Lemesós
}}
**Kápsalos** (gresk Κάψαλος) er ein bydel i Lemesós (Limassol) på Kypros. Bydelen ligg i den austlege delen av byen.

## Plassering

I nord grensar Kápsalos til Ajía Fýlaxi, i vest til Apóstoli Pétros ke Pávlos og i søraust til Ájos Nektários. I aust ligg nabokommunen Mésa Jitonía.

## Kjelder
Apóstoli Pétros ke Pávlos i Lemesós

**Apóstoli Pétros ke Pávlos** (gresk Απόστολοι Πέτρος και Παύλος) er ein bydel i Lemesós (Limassol) på Kypros. Bydelen ligg sentralt i byen.

## Plassering

I nord grensar Apóstoli Pétros ke Pávlos til Ajía Fýlaxi, i vest til Ájos Jeórjos, i sør til Katholikí og i aust til Kápsalos og Ájos Nektários.

## Kjelder
Ájos Jeórjos i Lemesós

**Ájos Jeórjos** (gresk Άγιος Γεώργιος) er ein bydel i Lemesós (Limassol) på Kypros. Bydelen ligg i den sentrale delen av byen.

## Plassering

I nord grensar Ájos Jeórjos til Ajía Fýlaxi, i aust til Apóstoli Pétros ke Pávlos, i søraust til Katholikí og i sørvest til Apóstolos Andréas. I vest ligg nabokommunen Káto Polemídia.

## Kjelder
Ajía Fýlaxi i Lemesós

**Ajía Fýlaxi** (gresk Αγία Φύλαξη) eller **Ajía Fýla** (gresk Αγία Φύλα) er ein bydel i Lemesós (Limassol) på Kypros. Bydelen omfattar det meste av den nordlege delen av byen.

## Plassering

I sør grensar Ajía Fýlaxi til Ájos Jeórjos, Apóstoli Pétros ke Pávlos og Kápsalos, i vest omsluttar han nesten heilt bydelen Panajía Evangelístria. I aust ligg nabokommunen Mésa Jitonía, i nord busetnadene Fasoúla og Palódia og i vest kommunen Káto Polemídia og busetnaden Páno Polemídia.

## Kjelder
Panajía Evangelístria i Lemesós

**Panajía Evangelístria** (gresk Αγία Φύλαξη) er ein bydel i Lemesós (Limassol) på Kypros. Bydelen ligg i den nordlege delen av byen.

## Plassering

Panajía Evangelístria er nesten heilt omslutta av bydelen Ajía Fýlaxi. I vest ligg busetnaden Páno Polemídia.

## Kjelder